LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2006 M. GRUODŽIO 29 D. ĮSAKYMO NR. 1K-429 „DĖL EUROPOS SĄJUNGOS, KITOS TARPTAUTINĖS FINANSINĖS PARAMOS IR KITŲ VALSTYBĖS BIUDŽETUI PRISKIRTŲ LĖŠŲ TIESIOGINIO PERVEDIMO Į VALSTYBĖS IŽDĄ TAISYKLIŲ IR ĮMOKŲ KODŲ SĄRAŠO PATVIRTINIMO“ PAKEITIMO

2015 m. gruodžio 23 d. Nr. 1K-386

Vilnius

1. P a k e i č i u Lietuvos Respublikos finansų ministro 2006 m. gruodžio 29 d. įsakymą Nr. 1K-429 „Dėl Europos Sąjungos, kitos tarptautinės finansinės paramos ir kitų valstybės biudžetui priskirtų lėšų tiesioginio pervedimo į valstybės iždą taisyklių ir įmokų kodų sąrašo patvirtinimo“ ir jį išdėstau nauja redakcija:

„LIETUVOS RESPUBLIKOS FINANSŲ MINISTRAS

ĮSAKYMAS

DĖL EUROPOS SĄJUNGOS, KITOS TARPTAUTINĖS FINANSINĖS PARAMOS IR KITŲ VALSTYBĖS BIUDŽETUI PRISKIRTŲ LĖŠŲ TIESIOGINIO PERVEDIMO Į VALSTYBĖS IŽDĄ TAISYKLIŲ IR ĮMOKŲ KODŲ SĄRAŠO PATVIRTINIMO

Vadovaudamasis Lietuvos Respublikos valstybės iždo įstatymo 4 straipsnio 2 dalimi ir 8 straipsnio 2 dalimi ir įgyvendindamas Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 30 ir 35 punktus,

t v i r t i n u pridedamus:

1. Europos Sąjungos, kitos tarptautinės finansinės paramos ir kitų valstybės biudžetui priskirtų lėšų tiesioginio pervedimo į valstybės iždą taisykles;

2. Europos Sąjungos, kitos tarptautinės finansinės paramos ir kitų valstybės biudžetui priskirtų lėšų, tiesiogiai pervedamų į valstybės iždą, įmokų kodų sąrašą.“

2. Šis įsakymas įsigalioja 2016 m. sausio 1 d.

Finansų ministras	Rimantas Šadžius

PATVIRTINTA

Lietuvos Respublikos finansų ministro

2006 m. gruodžio 29 d. įsakymu Nr. 1K-429 (Lietuvos Respublikos finansų ministro

2015 m. gruodžio 23 d. įsakymo Nr. 1K-386 redakcija)

EUROPOS SĄJUNGOS, KITOS TARPTAUTINĖS FINANSINĖS PARAMOS IR KITŲ VALSTYBĖS BIUDŽETUI PRISKIRTŲ LĖŠŲ TIESIOGINIO PERVEDIMO Į VALSTYBĖS IŽDĄ TAISYKLĖS

I SKYRIUS

BENDROSIOS NUOSTATOS

1.	Europos Sąjungos, kitos tarptautinės finansinės paramos ir kitų valstybės biudžetui priskirtų lėšų tiesioginio pervedimo į valstybės iždą taisyklės (toliau – Taisyklės) reglamentuoja Europos Sąjungos (toliau – ES), kitos tarptautinės finansinės paramos, biudžetinių įstaigų pajamų ir kitų valstybės biudžetui priskirtų lėšų tiesioginio pervedimo į valstybės iždo bendrąją sąskaitą, registravimo, grąžinimo, apskaitos ir atskaitomybės tvarką.

2.	Taisyklėse vartojamos sąvokos suprantamos taip, kaip jos apibrėžtos Lietuvos Respublikos biudžeto sandaros įstatyme, Lietuvos Respublikos valstybės iždo įstatyme ir Finansų inžinerijos priemonių administravimo ir finansavimo taisyklėse, patvirtintose Lietuvos Respublikos finansų ministro 2008 m. spalio 24 d. įsakymu Nr. 1K-334 „Dėl Finansų inžinerijos priemonių administravimo ir finansavimo taisyklių patvirtinimo“.

II SKYRIUS

TIESIOGIAI Į VALSTYBĖS IŽDĄ PERVEDAMOS LĖŠOS

3.	Valstybės biudžeto lėšas, tiesiogiai pervedamas į valstybės iždo bendrąją sąskaitą, sudaro:

3.1.	ES ir kitos tarptautinės finansinės paramos lėšos:

3.1.1.	ES finansinė parama – ES struktūrinių fondų, ES paramos žemės ūkiui, ES paramos vidaus politikai, Lietuvos Respublikos atstovų kelionių į ES Tarybos darbo organų susitikimus išlaidų kompensavimo lėšos ir kitos ES finansinės paramos lėšos, skiriamos Lietuvos Respublikai;

3.1.2.	kita tarptautinė finansinė parama – Europos ekonominės erdvės ir Norvegijos finansinių mechanizmų lėšos, Lietuvos Respublikos ir Šveicarijos Konfederacijos bendradarbiavimo programos, kuria siekiama sumažinti ekonominius ir socialinius skirtumus išsiplėtusioje Europos Sąjungoje, lėšos;

3.1.3.	ES naudai nusavinti užstatai už žemės ūkio ir žuvininkystės produktus, žemės ūkio ir maisto produktų intervencinių kainų skirtumo suma (pelnas), lėšos, susidariusios administruojant cukraus pramonės restruktūrizavimo mokėtinas sumas;

3.1.4.	baudos, delspinigiai ir palūkanos, priskaičiuotos už ES ir kitos tarptautinės finansinės paramos lėšas, išmokėtas ir (arba) panaudotas pažeidžiant teisės aktus, arba kitos pagal teisės aktus ir (ar) paramos sutartis reikalaujamos grąžinti lėšos, palūkanos, sukauptos už ES ir kitos tarptautinės finansinės paramos lėšų einamuosius depozitus, ir kitos palūkanos bei delspinigiai, kurių pervedimą į atitinkamą valstybės iždo sąskaitą, skirtą ES ir kitai tarptautinei finansinei paramai, nustato kiti teisės aktai, reglamentuojantys ES ir kitos tarptautinės finansinės paramos priemonių administravimą.

3.2.	Biudžetinių įstaigų pajamos, nurodytos Biudžeto sandaros įstatymo 2 straipsnio 7 dalyje.

3.3.	Kitos valstybės biudžeto lėšos:

3.3.1.	baudos, delspinigiai ir palūkanos, priskaičiuotos už bendrojo finansavimo lėšas, panaudotas pažeidžiant teisės aktus, arba kitos pagal teisės aktus ir (ar) paramos sutartis reikalaujamos grąžinti lėšos, palūkanos, sukauptos už šių lėšų einamuosius depozitus ir kitos palūkanos bei delspinigiai, priskaičiuoti už bendrojo finansavimo lėšas;

3.3.2.	palūkanos už investuotus laikinai laisvus valstybės piniginius išteklius ir Lietuvos banko mokamos palūkanos už valstybės iždo bendrosios sąskaitos likučius;

3.3.3.	Lietuvos banko likutinis pelnas;

3.3.4.	palūkanos už paskolas iš valstybės perskolinamų paskolų, valstybės vardu pasiskolintų lėšų ir valstybės biudžeto apyvartos lėšų arba paskolas su valstybės garantija ir už Lietuvos Respublikos Vyriausybės vertybinius popierius;

3.3.5.	asignavimų valdytojų surinktos piliečių sumokėtos palūkanos už suteiktas paskolas, kurios įskaitomos į valstybės biudžetą;

3.3.6.	palūkanos, sukauptos įgyvendinant finansų inžinerijos priemones ir finansines priemones, pervestos į valstybės iždo bendrąją sąskaitą vadovaujantis Palūkanų, sukauptų nuo Europos Sąjungos fondų lėšų, panaudojimo ir įskaitymo į valstybės biudžetą taisyklėmis, patvirtintomis Lietuvos Respublikos finansų ministro 2011 m. gegužės 19 d. įsakymu Nr. 1K-192 „Dėl Palūkanų, sukauptų nuo Europos Sąjungos fondų lėšų, panaudojimo ir įskaitymo į valstybės biudžetą taisyklių patvirtinimo“;

3.3.7.	iš savivaldybių biudžetų į valstybės biudžetą grąžinamos bendrosios dotacijos kompensacijos;

3.3.8.	netesybos ir kitos biudžetinių įstaigų gautos pajamos, kurios nenaudojamos pagal atskirą įstaigos vadovo patvirtintą išlaidų sąmatą įstaigos funkcijoms atlikti;

3.3.9.	kitos valstybės biudžeto pajamos, kurių mokėjimas į valstybės biudžetą numatytas teisės aktuose;

3.3.10.	pajamos, gautos parduodant akcijas, kitą nuosavą kapitalą, viešojo aukciono būdu parduodant valstybės nekilnojamąjį turtą ir kitus nekilnojamuosius daiktus, kurias į valstybės biudžetą perveda centralizuotai valdomo valstybės turto valdytojas.

3.4.	Asignavimų valdytojų grąžintos finansavimo lėšos:

3.4.1.	nepanaudotos ir (arba) panaudotos pažeidžiant teisės aktus arba pagal teisės aktus ir (ar) paramos sutartis reikalaujamos grąžinti lėšos (valstybės biudžeto, įskaitant bendrojo finansavimo, ES ir kitos tarptautinės finansinės paramos), gautos ankstesniais biudžetiniais metais;

3.4.2.	einamaisiais biudžetiniais metais gauti nepanaudoti asignavimai (valstybės biudžeto, įskaitant bendrojo finansavimo, ES ir kitos tarptautinės finansinės paramos), įskaitant ir grąžintus nepanaudotus asignavimus iki kitų metų sausio 10 dienos.

III SKYRIUS

LĖŠŲ TIESIOGINIS PERVEDIMAS į valstybės iždą IR REGISTRAVIMAS

4.	Valstybės biudžeto lėšas, įskaitant bendrojo finansavimo lėšas ir ES ir kitos tarptautinės finansinės paramos lėšas, tiesiogiai pervedantys asignavimų valdytojai ir kiti mokėtojai, kurių vadovai nėra asignavimų valdytojai (toliau – mokėtojai), išskyrus subjektus, tiesiogiai pervedančius Taisyklių 3.1.1 ir 3.1.2 papunkčiuose nurodytas lėšas, pervesdami lėšas, mokėjimo pavedimuose nurodo įmokų kodus pagal įsakymu, kuriuo patvirtintos Taisyklės, patvirtintą Europos Sąjungos, kitos tarptautinės finansinės paramos ir kitų valstybės biudžetui priskirtų lėšų, tiesiogiai pervedamų į valstybės iždą, įmokų kodų sąrašą (toliau – įmokų kodų sąrašas). Įmokų kodai nurodomi mokėjimo pavedimo mokėjimo paskirties lauko pradžioje (nurodomi penki pirmieji mokėjimo paskirties lauko simboliai).

5.	ES ir kitas tarptautinės finansinės paramos lėšas mokėtojai ir asignavimų valdytojai tiesiogiai perveda eurais arba užsienio valiuta į atskiras kiekvienam fondui, programai ar priemonei atidarytas valstybės iždo sąskaitas, iš kurių finansinės paramos lėšos buvo gautos.

6.	Valstybės biudžeto lėšas, įskaitant bendrojo finansavimo lėšas, mokėtojai ir asignavimų valdytojai tiesiogiai perveda į valstybės iždo sąskaitą Lietuvos banke Nr. LT261010000002132402 eurais arba užsienio valiuta.

7.	Jeigu valstybės iždo sąskaita, iš kurios lėšos buvo gautos, yra uždaryta, Lietuvos Respublikos finansų ministerijos (toliau – Finansų ministerija) Valstybės iždo departamentas (toliau – Valstybės iždo departamentas) informuoja mokėtojus, asignavimų valdytojus ir kitus subjektus apie uždarytas valstybės iždo sąskaitas ir nurodo sąskaitas, į kurias lėšos turi būti pervedamos.

8.	Tiesiogiai į valstybės iždo bendrąją sąskaitą, kurią tvarko Valstybės iždo departamentas, pervedamos lėšos kasdien registruojamos ir traukiamos į apskaitą pagal įmokų kodų sąraše nurodytus įmokų kodus.

9.	Biudžetinėms įstaigoms, pervedusioms pajamas, nurodytas Taisyklių 3.2 papunktyje, ir mokėjimo pavedimo mokėjimo paskirties lauke nenurodžiusioms teisingo įmokos kodo, gali būti apribojama galimybė įmokėtas lėšas skirti programų, finansuojamų iš pajamų įmokų, mokėjimo paraiškoms apmokėti, tol, kol biudžetinė įstaiga raštu nenurodys Valstybės iždo departamentui teisingo įmokos kodo.

10.	Asignavimų valdytojai, grąžindami į valstybės iždo atitinkamas sąskaitas Taisyklių 3.4 papunktyje nurodytas lėšas, mokėjimo pavedimo paskirties lauke turi nurodyti įmokos kodą, valstybės funkcijos klasifikacijos kodą, išlaidų ekonominės klasifikacijos kodą ir finansavimo šaltinį. Valstybės funkcijų ir išlaidų ekonominės klasifikacijos kodai nurodyti Lietuvos Respublikos valstybės ir savivaldybių biudžetų pajamų ir išlaidų klasifikacijoje, patvirtintoje Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“. Finansavimo šaltiniai nurodyti Asignavimų valdytojų programų, finansuojamų iš Lietuvos Respublikos valstybės biudžeto, finansavimo šaltinių klasifikacijoje, patvirtintoje Lietuvos Respublikos finansų ministro 2011 m. rugpjūčio 8 d. įsakymu Nr. 1K-265 „Dėl Asignavimų valdytojų programų, finansuojamų iš Lietuvos Respublikos valstybės biudžeto, finansavimo šaltinių klasifikacijos patvirtinimo“. Finansavimo lėšos, grąžintos vėlesniais biudžetiniais metais nei buvo išmokėtos, priskiriamos valstybės biudžeto įplaukoms. Einamaisiais metais asignavimų valdytojų grąžintų lėšų suma mažinami asignavimų valdytojo programai finansuoti skirti asignavimai.

11.	Asignavimų valdytojai, pervesdami Taisyklių 3.1.4, 3.3.1 ir 3.3.6 papunkčiuose nurodytas lėšas, mokėjimo pavedimo paskirties lauke turi nurodyti įmokos kodą, pajamų ekonominės klasifikacijos kodą ir finansavimo šaltinį.

12.	Asignavimų valdytojai, grąžindami ES ir kitos tarptautinės finansinės paramos lėšas ir pervesdami Taisyklių 3.1.4 ir 3.3.1 papunkčiuose nurodytas lėšas, mokėjimo pavedimo paskirties lauke papildomai turi nurodyti atitinkamuose ES ir kitą tarptautinę finansinę paramą reglamentuojančiuose teisės aktuose nustatytą reikalingą informaciją.

13.	Lietuvos Respublikos socialinės apsaugos ir darbo ministerija kas mėnesį teikia Valstybės iždo departamentui informaciją apie Taisyklių 3.3.5 papunktyje nurodytas palūkanas, kurios skiriamos paramos būstui įsigyti ar išsinuomoti programai finansuoti.

14.	Palūkanas už paskolas tiesiogiai į valstybės iždo bendrąją sąskaitą perveda mokėtojai, gavę Finansų ministerijos perskolinamas paskolas iš valstybės perskolinamų paskolų, valstybės vardu pasiskolintų lėšų ir valstybės biudžeto apyvartos lėšų arba paskolas su valstybės garantija, ir centralizuotai valdomo valstybės turto valdytojas, kai jis administruoja Finansų ministerijos perduotas paskolas, skolas ir kitus turtinius įsipareigojimus.

15.	Iš savivaldybių biudžetų į valstybės biudžetą grąžintą bendrosios dotacijos kompensaciją Valstybės iždo departamentas registruoja pagal kiekvieną savivaldybę, o pasibaigus ketvirčiui įmokų sąrašus perduoda Finansų ministerijos Biudžeto departamentui, kuris atsakingas, kad šios lėšos būtų laiku pervedamos į valstybės biudžetą.

16.	Lietuvos Respublikos vidaus reikalų ministerija, norėdama pervesti ES finansinės paramos lėšas, gautas kaip kompensaciją už negautas dėl neišduotų vizų pajamas, teikia mokėjimo paraišką Valstybės iždo departamentui dėl lėšų pervedimo iš atitinkamos ES finansinės priemonės sąskaitos į valstybės iždo sąskaitą Lietuvos banke Nr. LT261010000002132402. Mokėjimo paraiškoje turi būti įrašomas konsuliniam mokesčiui priskirtas įmokos kodas. Apskaitoje šios lėšos registruojamos kaip gautas konsulinis mokestis.

17.	Kitos valstybės biudžetui priskirtos lėšos, tiesiogiai pervestos į valstybės iždo bendrąją sąskaitą, registruojamos pagal kiekvieną lėšas pervedusį subjektą ir valstybės biudžeto pajamų ekonominės klasifikacijos straipsnį.

IV SKYRIUS

LĖŠŲ GRĄŽINIMAS

18.	Asignavimų valdytojai turi užtikrinti, kad nepanaudotas ir (arba) panaudotas pažeidžiant teisės aktus arba kitas reikalaujamas grąžinti valstybės biudžeto lėšas, įskaitant ES ir kitos tarptautinės finansinės paramos lėšas, į valstybės iždo bendrąją sąskaitą grąžintų jiems pavaldžios biudžetinės įstaigos ar kiti subjektai, kurie Valstybės iždo departamentui pateikė mokėjimo paraišką. Asignavimų valdytojai sugrąžintas nepanaudotas ir (arba) panaudotas pažeidžiant teisės aktus valstybės biudžeto, ES ir kitos tarptautinės finansinės paramos lėšas, kurios buvo pervestos tiesiogiai, bet neteisėtai ar klaidingai, gali susigrąžinti tik einamaisiais metais Finansų ministerijai pateikę mokėjimo paraišką.

19.	Biudžetinės įstaigos neturi grąžinti į valstybės iždo bendrąją sąskaitą asignavimų, kurie ankstesniais metais buvo gauti iš įmokėtų biudžetinių įstaigų pajamų, skirtų programoms finansuoti. Šie asignavimai taip pat negali būti įmokami į iždo sąskaitą kaip gautos pajamos.

20.	Tiesiogiai į valstybės iždo bendrąją sąskaitą lėšas pervedusiems subjektams šios lėšos gali būti grąžinamos, jeigu jos sumokėtos neteisėtai, klaidingai arba jas grąžinti numatyta atitinkamuose teisės aktuose. Lėšos grąžinamos į jas įmokėjusių subjektų sąskaitas pagal jų Finansų ministerijai pateiktus prašymus.

V SKYRIUS

APSKAITA IR ATSKAITOMYBĖ

21.	Pasibaigus mėnesiui, Valstybės iždo departamentas parengia atskirą tiesiogiai į valstybės iždo bendrąją sąskaitą pervestų valstybės biudžetui priskirtų įmokų apyskaitą pagal Mokesčių ir kitų įmokų į biudžetus apyskaitos formą 1-VP, patvirtintą Lietuvos Respublikos finansų ministro 2003 m. sausio 29 d. įsakymu Nr. 1K-019 „Dėl mokesčių ir kitų įmokų į valstybės biudžetą ir savivaldybių biudžetus apyskaitos“ (toliau – apyskaitos forma 1-VP). Valstybės biudžeto lėšos, tiesiogiai pagal įmokos kodus pervestos į valstybės iždo bendrąją sąskaitą, įtraukiamos į apyskaitos formą 1-VP pagal pajamų klasifikaciją, o visos ES ir kitos tarptautinės finansinės paramos lėšoms priskirtos įplaukos apyskaitos formoje 1-VP įrašomos viena eilute pagal lentelę:

Eil. Nr.	Įmokų pavadinimas apyskaitos formoje 1-VP	Pajamų klasifikacija	Įmokų, tiesiogiai pervedamų į valstybės iždo sąskaitas, kodai
1.	Palūkanos už paskolas	1.4.1.1.1.2	10300, 10503
2.	Palūkanos už depozitus	1.4.1.1.2.1 1.4.1.1.3.1	10500, 10501, 10502 10400
3.	Lietuvos banko likutinis pelnas	1.4.1.2.1.1	10600
4.	Dividendai	1.4.1.2.1.2	10601
5.	Pajamos už patalpų nuomą	1.4.2.1.2.1	11802, 12003
6.	Konsulinis mokestis	1.4.2.1.3.1	10800
7.	Pajamos už atsitiktines paslaugas	1.4.2.1.4.1	11801, 12001, 12002
8.	Iš savivaldybių biudžetų į valstybės biudžetą grąžinamos bendrosios dotacijos kompensacija	1.4.5.1.4.1	11200, 11201
9.	Kitos neišvardytos pajamos	1.4.3.1.1. 1.4.5.1.3.1 1.4.5.1.4.1	11504, 11506, 11507 11300 11400, 11502, 11503, 21401 11505
10.	Kitos pajamos	1.4.2.1.7.2	12004
11.	Nematerialiojo turto realizavimo pajamos	4.1.2.1.1.5	10900
12.	Ilgalaikio materialiojo turto realizavimo pajamos	4.1.1.2. – 4.1.1.5.	11700
13.	Akcijos ir kitas nuosavas kapitalas	4.2.1.5.1.1	11600
14.	ES ir kita tarptautinė finansinė parama	20101, 20102, 20103, 20201, 20203, 20500, 20600, 20601, 40101

__________________

PATVIRTINTA

Lietuvos Respublikos finansų ministro

2006 m. gruodžio 29 d. įsakymu Nr. 1K-429

(Lietuvos Respublikos finansų ministro

2015 m. gruodžio 23 d. įsakymo Nr. 1K-386 redakcija)

EUROPOS SĄJUNGOS, KITOS TARPTAUTINĖS FINANSINĖS PARAMOS IR KITŲ VALSTYBĖS BIUDŽETUI PRISKIRTŲ LĖŠŲ, TIESIOGIAI PERVEDAMŲ Į VALSTYBĖS IŽDĄ, ĮMOKŲ KODŲ SĄRAŠAS

Eil. Nr.	Įmokos pavadinimas	Įmokos kodas
1.	Valstybės biudžeto pajamos:
1.1.	Valstybinės mokesčių inspekcijos pervestos įmokos	10100
1.2.	Valstybinės mokesčių inspekcijos pervestos įmokos (baigiamosios apyvartos)	10101
1.3.	Muitinės departamento pervestos įmokos	10200
1.4.	Muitinės departamento pervestos įmokos (baigiamosios apyvartos)	10201
1.5.	ūkio subjektų ir savivaldybių pervestos palūkanos už paskolas	10300
1.6.	palūkanos už Vyriausybės vertybinius popierius	10400
1.7.	palūkanos už biudžetinių sąskaitų lėšų likučius, depozitus, indėlius, pavėluotas grąžinti bendrojo finansavimo lėšas	10500
1.8.	palūkanos už investuotus laikinai laisvus valstybės piniginius išteklius	10501
1.9.	palūkanos, gautos įgyvendinant finansų inžinerijos priemones ir finansines priemones	10502
1.10.	palūkanos už biudžetinių įstaigų teikiamas paskolas	10503
1.11.	Lietuvos banko likutinis pelnas	10600
1.12.	dividendai	10601
1.13.	konsulinis mokestis	10800
1.14.	Klimato kaitos specialiosios programos lėšos	10900
1.15.	iš savivaldybių biudžetų į valstybės biudžetą grąžinama bendrosios dotacijos kompensacija	11200
1.16	iš savivaldybių biudžetų į valstybės biudžetą grąžinama bendrosios dotacijos kompensacija (baigiamosios apyvartos)	11201
1.17.	iš tabako bendrovių gaunamos lėšos	11300
1.18.	pajamos dėl teigiamų valiutų kursų pasikeitimo įtakos	11400
1.19.	kitos neišvardytos pajamos	11502
1.20.	ES ir kitos tarptautinės finansinės paramos likusios nepanaudotos lėšos, priskiriamos valstybės biudžeto pajamoms	11503
1.21.	delspinigiai už pavėluotai grąžintas valstybės biudžeto lėšas	11504
1.22.	įgyvendinant finansų inžinerijos priemones ir finansines priemones grįžusios lėšos	11505
1.23.	baudos už pavėluotai grąžintas valstybės biudžeto lėšas	11506
1.24.	kitos netesybos	11507
1.25.	valstybei priklausančių akcijų privatizavimo ir kito nuosavo kapitalo pardavimo pajamos	11600
1.26.	valstybės nekilnojamojo turto ir kitų nekilnojamųjų daiktų pardavimo viešojo aukciono būdų pajamos	11700
1.27.	biudžetinių įstaigų, atliekančių funkcijas, numatytas jų veiklą reglamentuojančiuose dokumentuose, pajamos, kurios nėra skiriamos jų vykdomoms programoms finansuoti	11801
1.28.	biudžetinių įstaigų pajamos už materialiojo turto nuomą, kurios nėra skiriamos jų vykdomoms programoms finansuoti	11802
2.	Biudžetinių įstaigų pajamų įmokos:
2.1.	biudžetinių įstaigų, atliekančių funkcijas, numatytas jų veiklą reglamentuojančiuose dokumentuose, pajamos (finansavimo šaltinis 1.4.1.1.1.)	12001
2.2.	biudžetinių įstaigų, atliekančių funkcijas, numatytas jų veiklą reglamentuojančiuose dokumentuose, pajamos (finansavimo šaltinis 1.4.2.1.1.)	12002
2.3.	biudžetinių įstaigų pajamos už materialiojo turto nuomą	12003
2.4.	Valstybinės maisto ir veterinarijos tarnybos gaunamos kitos pajamos (ekonominės klasifikacijos kodas 1.4.2.1.7.2.)	12004
3.	Europos Sąjungos (toliau – ES) ir kitos tarptautinės finansinės paramos lėšos:
3.1.	Europos Komisijos lėšos ir lėšos, susidariusios administruojant cukraus pramonės mokėtinas restruktūrizavimo sumas	20101
3.2.	ES naudai nusavinti užstatai už žemės ūkio ir žuvininkystės produktus	20102
3.3.	kitos deklaracijomis prie ES finansinės paramos priskirtos lėšos	20103
3.4.	palūkanos, sukauptos už ES ir kitos tarptautinės finansinės paramos lėšų likučius sąskaitose ir už pavėluotas grąžinti lėšas, kitos palūkanos	20201
3.5.	Lietuvos banko mokamos palūkanos už sąskaitų likučius	20203
3.6.	asignavimų valdytojų grąžintos nepanaudotos ir (arba) neteisėtai panaudotos arba kitos pagal teisės aktus ir (ar) paramos sutartis reikalaujamos grąžinti lėšos (išmokėtos ankstesniais metais)	20400
3.7.	sugrąžintos grąžinamųjų subsidijų lėšos	20410
3.8.	lėšos kelionėms į ES susitikimus kompensuoti	20500
3.9.	delspinigiai už pavėluotai grąžintas ES ir kitos tarptautinės finansinės paramos lėšas	20600
3.10.	baudos už pavėluotai grąžintas ES ir kitos tarptautinės finansinės paramos lėšas	20601
3.11.	pajamos dėl teigiamų valiutų kursų pasikeitimų įtakos	21401
3.12.	tarptautinės finansinės paramos lėšos	40101
4.	Įplaukos:
4.1.	iš savivaldybių biudžetų į valstybės biudžetą grąžinama paskola (išduota einamaisiais metais)	30101
4.2.	iš savivaldybių biudžetų į valstybės biudžetą grąžinama paskola (išduota ankstesniais metais)	30102
4.3.	Valstybinės mokesčių inspekcijos pervestas gyventojų pajamų mokestis, skirtas savivaldybėms	30110
4.4.	Valstybinės mokesčių inspekcijos pervestas gyventojų pajamų mokestis, skirtas savivaldybėms (baigiamosios apyvartos)	30111
4.5.	grąžinamos valstybės biudžeto nepanaudotos ir (arba) neteisėtai panaudotos arba kitos pagal teisės aktus ir (ar) paramos sutartis reikalaujamos grąžinti lėšos (ankstesniais metais gauti ir panaudoti valstybės biudžeto asignavimai)	11501
5.	Grąžinamos einamųjų biudžetinių metų nepanaudotų asignavimų (taip pat ir grąžinamos iki kitų metų sausio 10 dienos) sumos pagal finansavimo šaltinius (kuriomis sumažėja gauti asignavimai):
5.1.	valstybės biudžeto ir bendrojo finansavimo lėšos	30201
5.2.	ES lėšos	30202
5.3.	tarptautinės finansinės paramos lėšos	30203
5.4.	biudžetinių įstaigų pajamų įmokų lėšos programoms finansuoti	30204
5.5.	tikslinės paskirties valstybės biudžeto lėšos programoms finansuoti	30206
5.6.	bankų grąžintos finansavimo lėšos (neįvykdyti mokėjimo pavedimai)	30205
5.7.	pervestos lėšos valstybės biudžeto deficitui dengti	30400
5.8.	grąžinamos investuotos lėšos	30500
6.	Pervestos lėšos laikinam lėšų trūkumui ir pinigų srautams subalansuoti:
6.1.	tarp valstybės biudžeto ir skolintų lėšų sąskaitų	30601
6.2.	tarp valstybės biudžeto ir ES lėšų sąskaitų	30602
6.3.	tarp valstybės biudžeto ir valstybės ižde laikomų valstybės pinigų fondų sąskaitų	30603
6.4.	tarp valstybės biudžeto ir tarptautinės finansinės paramos sąskaitų	30604
6.5.	tarp valstybės biudžeto ir PHARE ir SAPARD programų sąskaitų	30605
6.6.	tarp valstybės iždo sąskaitų, kai atliekamos valiutos keitimo operacijos	30606
6.7.	tarp ES ir kitos tarptautinės finansinės paramos sąskaitų	30607
6.8.	tarp kitų valstybės iždo sąskaitų	30608
6.9.	tarp valstybės biudžeto ir gyventojų pajamų mokesčio, skirto savivaldybėms, sąskaitų	30609
6.10.	tarp valstybės biudžeto ir Klimato kaitos programos sąskaitų	30610
6.11.	tarp valstybės biudžeto ir Rezervinio (stabilizavimo) fondo sąskaitų	30632

___________________________